 Waxa in badan wax laga yidhaahdaa dabeecadda wanaagsan iyo kasbashada dadka taasoo in badan la tilmaamo faaiidadeeda iyo waxtarka ay qofka u leedahay,haddaba taasi waxay ku iman kartaa iyadoo aynu ku salaynayno Cilmiga nafta in qofku ama naftu gaadho heer ay u bislaato in ay kaantarooli karto jawaab bixinteeda oo u qaabayn karto sida ugu wanaagsan ee dadku wada doorbidayaan,taasoo uu ku mutaysan karo qofkaasi tixgelin iyo ixtiraam bulshaduu la nool yahay siiso,isweydiintu waa sidee nafta lagu gaadhsiin karaa derejada ay ku samayn karto kaantarool sugan jawaab bixinteeda oo dhan,waa in ay hesho kalsooni nafteeda ah oo ku qanacsanaato awoodeeda dabiiciga ah,oo ay tallaabsato itaalkeeda iyadoo aan marnaba dadaal iyo dhamaystir illaawayn,waana inaan qofku hadduu gaabis naftiisa ka dareemo canaan iyo hiif wax ku xallin ee waa inuu si deggani ah u gorfeeyo sababaha iyo natiijooyinka,isla markaana aanu awoodiisa waxa ka sareeya isku hawlin,oo uu adeegsadaa beddello uu ku samaynayo dariiqyadii hore iyo hababkii hore ee socon waayey,qiyaas fiicanna ka qaato waqtiga iyo arrimaha saamayntooda iyo nooca natiijada uu filayo oo aanu mid keliya ka dhigin ee haddii taa ay noqon weydo waa inay taa noqotaa ama ay sidaa kaleba u dhacdaa... 